Document ID: /roh_data/filtered/fineweb-2-filterrobots_roh.jsonl.gz/6922

Per Sandro Simonet va in siemi en vigur. Da sa participar ad in campiunadi mundial è adina stà ina gronda finamira per il giuven da 23 onns. Dapi ch'el ha trais onns va el cun skis e dapi lura èsi era la gronda passiun. El haja da pitschen ensi adina gì la finamira da daventar profi.
La WM ad Are – ina emprima pajaglia
Questa stagiun n'è betg adina tut ì optimal per il skiunz da Casti. En sia disciplina da parada, il slalom, è el savens crudà ora. Sa qualifitgà per il campiunadi mundial è Sandro Simonet grazia ad in 11avel plaz en la cumbinaziun da Wengen.
La participaziun ad in campiunadi mundial è adina stà in siemi.
Ad Are datti per el mo ina devisa – el veglia attatgar. Ad in campiunadi mundial quinta, la fin finala, mo la medaglia. Il Surmiran sa che la concurrenza è gronda. Ma sch'el tutga in di perfetg, lura saja bler pussaivel e tut tenor era ina medaglia.
RR Actualitad 07:15